Хосе Карлос Росалес
Тъгата

Превод от испански: Рада Панчовска, —

chitanka.info

Тъгата беше сладостна, когато бе забава,

форма на битност без битност на този свят,

лесна маска, заблуда.

Тогава тъгата постигаше най-смутните

или най-горестните неща да отсъстват.

Бе начин да видиш, без да гледаш, болката

или смъртта, или страха.

Тъгата беше сладостна, защото беше даром,

невинно извинение да си останеш вкъщи,

напразно и притихнало укритие.

Тъгата е сега оскърбяващ свидетел,

дръзка дружка, пристигаща без известие,

ненавременен сродник. Тъгата е сега

така горчива, че огорчава.

Избликва, защото животът не се държи понякога

дотам добре, както се следва. Идва с твърда причина

и се стреми, измамлива, да остане завинаги.

2003

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.